En o periodL'otomán os griegos formoron una Millet ("comunidat etnica"), con centro en Costantinoble y controlaban o comercio d'o Mediterranio Oriental. O gobierno otomán fació estar a los cristians ortodoxos no griegos (bulgaros, serbos, ecetra...) en a subchección d'o Patriarcau de Costantinoble. Os griegos colaboraban en l'administración otomana, que reclutaba funcionarios en o barrio de Fanar de Costantinoble, (griegos fanariotas). A población griega s'ixemenaba por as ciudatz y costas de l'Imperio. Aleixandría estió una ciudat de mayoría griega dica o sieglo XX. Mientres l'Imperio Otomán entraba en decadencia l'Imperio Ruso aproveitaba a los griegos y atros cristians d'os Balcans como escusa pa interferir en os afers de l'Imperio Otomán. Qualques griegos d'Anatolia emigroron ta Trascaucasia u Crimea.